Patton Oswalt

Patton Oswalt (fæddur 27. janúar 1969 ) er bandarískur leikari, raddleikari, uppistandari, handritshöfundur og rithöfundur sem er þekktastur fyrir hlutverk sín í Ratatouille, Robotomy og The King of Queens.

Einkalíf.

Oswalt fæddist í Portsmouth, Virginía en ólst einnig upp í Ohio og Kaliforníu. Stundaði hann nám í ensku við "College of William and Mary".

Patton hefur verið giftur Michelle Eileen McNamara síðan 2005 og saman eiga þau eitt barn.

Ferill.

Handritshöfundur.

Fyrsta sjónvarpshandrit Owalts var árið 1994 fyrir "Small Doses". Hefur hann síðan þá skrifað handrit fyrir "Lottery", MADtv frá 1995-1997, "MTV Special: 'Dodgeball – A True Underdog Story"', "The Comedians of Comedy" og "Human Giant".

Rithöfundur.

Oswalt skrifaði teiknimyndasöguna "JLA: Welcome to the Working Week" sem var gefin út af DC Comics árið 2003. Árið 2010 kom út önnur teiknimyndasaga eftir hann sem heitir "Serenity: Float Out" og var gefin út af Dark Horse Comics. Hefur hann einnig verið meðhöfundur að þremur bókum "The Overrated Book", "The Goon noir" og "The Rock Bible: Unholy Scripture for Fans &amp; Bands". Árið 2011 gaf Oswalt út fyrstu bók sína sem heitir "Zombie Spaceship Wasteland".

Uppistand.

Oswalt byrjaði að koma fram sem uppistandari á seinni hluta níunda áratugarins eða í byrjun tíunda áratugarins. Umræðuefni uppistanda Oswalts teygir sig yfir fjölbreytt efni frá teiknimyndasögum og yfir í alvarleg samfélags vandmál bandaríkjanna.

Árið 2004, gaf Oswalt út grínplötuna "Feelin' Kinda Patton" og síðan kom lengri óklippt útgáfa seinna á árinu sem hét "222 (Live &amp; Uncut)". Gaf hann einnig út "No Reason to Complain" sama ár. Árið 2005, gaf Oswalt út í samstarfi við Zach Galifianakis lengri útgáfu af leikriti (Extended play) sem heitir "Patton vs. Alcohol vs. Zach vs. Patton" og má finna á tveimur safnverkum, "The Un &amp; Only" og "The Good, the Bad and the Drugly". Þann 10. Júlí 2007, gaf Patton út sína aðra grínplötu sem heitir "Werewolves and Lollipops".

Árið 2004, ferðaðist Oswalt um bandaríkin ásamt Zach Galifianakis, Brian Posehn og Maria Bamford til að sýna "Comedians of Comedy". Hópurinn kom fram á fámennum stöðum í stað dýra grínklúbba. Um haustið 2004 var ferðlagið tekið upp og gefið út sem heimildarmynd árið eftir. Á ferðlaginu komu fram þekktir gestauppistandarar á borð við Blaine Capatch, David Cross, Rob Gasper, Bobby Tisdale og Todd Barry.

Árið 2004 var hluti af uppistandi Oswalts sýnt á sjónvarpsstöðinni Comedy Central í teiknimyndaþættinum "Shorties Watchin' Shorties". Oswalt kom einnig fram sem "lögfræðingur" í grínþættinum "Lewis Black's Root of All Evil" á sjónvarpstöðinni.

Þann 28. febrúar , 2009, tók Oswalt upp þriðju gamanplötu sína sem var frumsýnd 23. ágúst 2009 á Comedy Central sem "Patton Oswalt: My Weakness is Strong" og var einnig gefið út á DVD á samatíma.

Nýjasta gamanplata Oswalts, "Patton Oswalt: Finest Hour", var gefin út 19. september, 2011. Lengri og óklippta DVD útgáfan var gefin út í apríl 2012 nokkrum dögum eftir frumsýningu á Comedy Central.

Sjónvarp.

Fyrsta sjónvarpshlutverk Oswalt var árið 1994 í "Small Doses". Hefur hann síðan þá komið fram sem gestaleikari í þáttum á borð við Seinfeld, "The Weird Al Show", "Crank Yankers", Kim Possible, American Dad, Dollhouse, Community, United States of Tara, Simpsonfjölskyldan, Two and a Half Men og Justified.

Frá 1998-2007 lék Oswalt, Spence Olchin í gamanþættinum The King of Queens.

Kvikmyndir.

Fyrsta kvikmyndahlutverk Oswalt var árið 1995 í "Mind Control". Hefur hann síðan þá komið fram í kvikmyndum á borð við Magnolia, Zoolander, Calendar Girls, , Ratatouille, The Informant, A Very Harold &amp; Kumar 3D Christmas og Internet Troll with Patton Oswalt.

Verðlaun og tilnefningar.

Annie verðlaunin

Broadcast Film Critics Association verðlaunin

Central Ohio Film Critics Assocication verðlaunin

Chicago Film Critics Association verðlaunin

Gotham verðlaunin

Los Angeles Film Critics Association verðlaunin

National Society of Film Critics verðlaunin

Palm Springs International Film Festival verðlaunin

Santa Barbara International Film Festival verðlaunin

Toronto Film Critics Association verðlaunin